**LIETUVOS RESPUBLIKOS VYRIAUSYBĖ**

**N U T A R I M A S**

**DĖL LIETUVOS RESPUBLIKOS VYRIAUSYBĖS 1997 M. GRUODŽIO 12 D. NUTARIMO NR. 1407 „DĖL LIETUVOS RESPUBLIKOS SPECIALIŲJŲ ATAŠĖ NUOSTATŲ PATVIRTINIMO“ PAKEITIMO**

2005 m. lapkričio 18 d. Nr. 1243

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos specialiųjų atašė nuostatus, patvirtintus Lietuvos Respublikos Vyriausybės 1997 m. gruodžio 12 d. nutarimu Nr. 1407 „Dėl Lietuvos Respublikos specialiųjų atašė nuostatų patvirtinimo“ (Žin., 1997, Nr. [116-2961](https://www.e-tar.lt/portal/lt/legalAct/TAR.61DF78DC7BB6); 2000, Nr. [46-1318](https://www.e-tar.lt/portal/lt/legalAct/TAR.39E64801D31A); 2001, Nr. [93-3281](https://www.e-tar.lt/portal/lt/legalAct/TAR.514091236D75); 2003, Nr. [28-1149](https://www.e-tar.lt/portal/lt/legalAct/TAR.B22B2370C76F); 2004, Nr. [109-4081](https://www.e-tar.lt/portal/lt/legalAct/TAR.15124B02F814)):

1.1. Išbraukti 8 punkto trečiajame ir penktajame sakiniuose žodžius „ar padėjėju“ ir „ar padėjėjui“, įrašyti trečiajame sakinyje po žodžių „jų vaikai (įvaikiai)“ žodžius „jeigu jie nėra įstatymų nustatyta tvarka emancipuoti ar sudarę santuokos“, o penktajame sakinyje vietoj žodžių „ikimokyklinio auklėjimo ir mokymosi, iki baigs vidurinį mokslą“ žodžius „ikimokyklinio ugdymo ir mokymosi, iki įgis vidurinį išsilavinimą“.

1.2. Išdėstyti 9 punktą taip:

„9. Lietuvos Respublikos Vyriausybės nustatyta tvarka specialusis atašė, jo pavaduotojas ir padėjėjas buvimo valstybėje aprūpinami jų šeimos narių skaičių atitinkančiomis gyvenamosiomis patalpomis, kompensuojamos specialiojo atašė ir jo pavaduotojo bei jų šeimos narių persikėlimo iš Lietuvos Respublikos į užsienio valstybę ir iš užsienio valstybės į Lietuvos Respubliką išlaidos.“.

1.3. Išbraukti 11 punkto antrojoje pastraipoje žodžius „Verslo plėtojimo tarybos pasiūlymu ir“.

2. Šis nutarimas taikomas po šio nutarimo įsigaliojimo į Lietuvos Respublikos diplomatines atstovybes, konsulines įstaigas ir atstovybes prie tarptautinių organizacijų priimtiems ar perkeltiems specialiųjų atašė padėjėjams.

MINISTRAS PIRMININKAS ALGIRDAS BRAZAUSKAS

UŽSIENIO REIKALŲ MINISTRAS ANTANAS VALIONIS